Desa KEDA Tanjung Setol

Desa KEDA Tanjung Setol 

 Latar Belakang 
Desa KEDA merupakan penempatan yang diwujudkan oleh Lembaga Kemajuan Wilayah Kedah (KEDA) bermula dari tahun 1989 kepada penduduk Negeri Kedah yang termasuk dalam kategori Miskin Tegar. Terdapat 56 Desa KEDA di kawasan operasi KEDA yang dikategorikan kepada tiga jenis penempatan iaitu Program Perumahan Rakyat Termiskin (PPRT), Keselamatan dan Pembangunan (KESBAN) dan Kampung Tradisional.

Desa KEDA Tanjung Setol merupakan salah satu penempatan yang dibangunkan di bawah Kampung PPRT oleh Lembaga Kemajuan Wilayah Kedah (KEDA) pada tahun 1999. Pada tahun 2000, penempatan ini mula diduduki dengan bilangan rumah sebanyak 159 buah rumah dan memberi manfaat kepada 795 orang penduduk di Daerah Pendang.

 Sejarah Kampung 
Kampung ini telah dibuka oleh pendatang dari Selatan Thailand. Kawasan awal penempatan ialah sebuah tanjung atau muara Sungai Jenun dan terdapat sepohon pokok setol yang besar. Kampung ini dinamakan berdasarkan tanjung dan pokok setol tersebut.

 Info Desa 
+Nama DesaDesa KEDA Tanjung SetolMukimAyer PutihDUNSungai TiangParlimenPendangDaerahPendangNegeriKedah Darul Aman

 Geografi 
Desa KEDA Tanjung Setol terletak di kawasan muara sungai yang dikelilingi dengan pokok setol. Desa ini terletak 9km dari Pekan Pendang dan 38km dari Bandaraya Alor Setar, ibu negeri Kedah Darul Aman. 

 Kepimpinan 
Desa-desa KEDA yang diwujudkan mempunyai Jawatankuasa Pasukan Perancang Pelaksana Program (4P) dipilih melalui Mesyuarat Agung 4P yang diadakan 2 tahun sekali bagi merancang dan melaksanakan program atau aktiviti untuk pembangunan Desa KEDA ke arah melahirkan komuniti yang sejahtera. Pejabat KEDA Zon 3, Pendang/Pokok Sena yang diketuai oleh Pegawai Pembangunan Zon dan seorang penyelia merupakan wakil KEDA yang dipertanggungjawab untuk membangunkan Desa KEDA Tanjung Setol. Penyelia kampung  akan berhubung dengan Jawatankuasa 4P yang akan membantu pelaksanaan program dan tugas-tugas lain yang diarahkan dari semasa ke semasa. Jawatankuasa 4P terdiri daripada 15 ahli jawatankuasa iaitu Pengerusi, Setiausaha, Bendahari, 10 Biro dan 2 orang pemeriksa kira-kira yang membantu KEDA melancarkan perjalanan program demi memastikan kesejahteraan penduduk.

 Senarai Ahli Jawatankuasa 4P Desa KEDA Tanjung Setol 
Senarai Ahli Jawatankuasa 4P Desa KEDA Tanjung Setol bagi sesi 2022/2024 adalah seperti berikut :
+JawatanPenyandangPengerusiSaodah binti AliTimbalan PengerusiTiadaSetiausahaAdinda Ashimah binti Abdul RahimBendahariNor Azam bin RoslanBiro Ekonomi & PembangunanMohd Yazid bin Md RejabBiro AgamaZainon bin Md DinBiro PendidikanMuhammad Shatar bin JusohBiro WanitaHasna binti YahyaBiro Belia dan SukanFauziah binti TalibBiro MaklumatSamariah binti AbdullahBiro Keceriaan/InfrastrukturAbdul Halim  bin Abdul RahmanBiro Sosial dan KebudayaanSalmah binti IbrahimBiro KeselamatanRoslan bin ArshadBiro Kebajikan & KesejahteraanMt. Saad bin HassanPemeriksa Kira-KiraAriffin bin IsmailPemeriksa Kira-Kira 2Rosimah binti Md. Isa

 Koperasi 
Desa KEDA Tanjung Setol mempunyai sebuah koperasi iaitu Koperasi Pembangunan Desa KEDA Tanjung Setol Pendang Berhad yang ditubuhkan pada 4 Mei 2010. Bilangan anggota koperasi adalah seramai 88 orang dan syer anggota adalah sebanyak RM9,740.00.

 Maklumat Penduduk 
Maklumat penduduk Desa KEDA Tanjung Setol adalah seperti berikut :
+PerkaraBilangan (orang)Jumlah Keseluruhan Penduduk632Jumlah Keluarga158Bilangan Penduduk Lelaki317Bilangan Penduduk Perempuan315

 Pendidikan 
Tahap pendidikan penduduk Desa KEDA Tanjung Setol adalah seperti berikut: 
+KelulusanBilangan (orang)Sijil Kemahiran Bertauliah30Diploma / Setaraf25Ijazah ke atas13Jumlah68

 Pendapatan Kasar Isi Rumah 
Penduduk Desa KEDA Tanjung Setol dikategorikan sebagai Penduduk Luar Bandar Semenanjung Malaysia yang berpendapatan rendah. Rata-rata penduduk merupakan golongan B40 yang berpendapatan rendah. Pendapatan Kasar Isi Rumah adalah seperti berikut :
+Purata Pendapatan (RM)Bilangan Penduduk (orang)<RM530.0023RM531.00 - RM790.0042RM791.00 – RM1,319.00109>RM1,319.0045

 Kegunaan Tanah 
Secara keseluruhannya, pembangunan tanah untuk Desa KEDA Tanjung Setol ialah sebanyak 55ek yang merangkumi kawasan surau seluas 0.10ek, tapak kediaman 25ek, tapak bangunan IKS 0.5ek, kawasan pertanian/penternakan/perikanan seluas 12ek dan lot kosong seluas 10.6ek.

 Hak Milik Penduduk 
Bilangan kenderaan yang dimiliki penduduk seperti berikut :
+Jenis KenderaanBilangan (unit)Kereta130Motosikal342Lori2Van4Lain-lain1

 Kemudahan Asas 
Dari segi infrastruktur, jalan kampung berturap sedia ada 2.6km dan lampu jalan 20 unit. Bekalan air terawat dalam kategori Sistem Bekalan Air Awam merangkumi semua rumah iaitu 159 buah rumah. Bekalan elektrik dalam kategori grid sedia ada digunakan oleh semua rumah kediaman. Sistem pembentungan menggunakan Tandas Sanitasi yang dilengkapi dengan rumah tandas dan slab, paip penyambung outlet, tangki najis/ septik dan bekalan air. 

Dari segi capaian/ akses liputan, talian internet ada dan tahap kepuasan baik. Telefon bimbit ada dan tahap kepuasan baik manakala siaran televisyen dan radio ada dan tahap kepuasan baik.

Dari segi infra, Desa KEDA Tanjung Setol dilengkapi surau 1 buah, dewan orang ramai 1 buah, lot permainan kanak-kanak 1 buah dan bilik gerakan 1 buah.

 Golongan Khas 
Golongan Orang Kurang Upaya (OKU) dan Golongan Khas di Desa KEDA Tanjung Setol adalah seperti berikut :
+PerkaraBilangan (orang)OKU3 (L) 52 (P)Bapa Tunggal6Ibu Tunggal34Anak Yatim1 (L) 3 (P)